projecte-aina/catalan_government_crawling huggingface dataset:
Direcció de projecte: Direcció general d'Infraestructures i mobilitat terrestre
Període: gener 2014 - desembre 2014
Gestió sistematitzada de les dades sobre els mitjans propis, els mitjans contractats, els inventaris, les actuacions i les incidències que es generen i són necessàries per a la conservació ordinària de la xarxa de carreteres.
Aquesta gestió serveix per tenir una informació consolidable a diferents nivells, segons les necessitats de les persones usuàries, per una adequada gestió i optimització dels recursos destinats al manteniment ordinari de la xarxa de carreteres, suportada per un sistema d'informació geogràfica.
També servirà per disposar del coneixement particular i global de les actuacions en matèria de manteniment de la xarxa de carreteres de la Generalitat de Catalunya de forma sistematitzada i en una mateixa plataforma en comú per a tots els equips i els gestors implicats.
En lloc d'un enfocament global i maximalista per a la implementació de la gestió sistematitzada de manteniment, l'ICONSCAT aborda la qüestió d'acord amb el desenvolupament de diferents mòduls en els diversos àmbits de millora que possibilita l'aprofitament de les potencialitats i de les oportunitats de què disposen els usuaris/gestors, amb un tractament coordinat que permet acoblar aquests mòduls un cop desenvolupats.
L'any 2014 el programari INGRID canvia a ICONSCAT amb l'objectiu final d'una migració del sistema a una plataforma basada en servei web, la qual cosa comporta una millora dels processos i dels nivells de qualitat de la gestió del manteniment.
Així mateix, optimitza la gestió de conservació dels elements que donen funcionalitat a la xarxa viària.
Durant l'any 2015 s'ha realitzat la campanya de recollida de dades en tota la xarxa viària de la Generalitat, així com la seva revisió i validació, de manera que s'ha pogut fer l'aprofitament de les dades no tan sols per a la gestió ordinària de la xarxa, sinó per a altres projectes implicats, com ara el sistema de gestió de ferms o el Programa de separadors de fluxos de trànsit.
El projecte té l'objectiu de desenvolupar, implementar i provar una innovadora xarxa de sensors sense fils (WSN) per al seguiment superficial 3D de les deformacions del sòl, com esllavissades i enfonsaments.
Es proposa construir i demostrar la viabilitat d'un sistema de baix cost (sistema Wi-GIM), que permet una monitorització remota precisa de les deformacions.
Es basa en dos tipus de dispositius sense fil: els nodes sensors (SN) i les estacions base (BS).
El moviment de la superfície es detecta mitjançant l'adquisició de la posició (x, z) de cada un dels nodes sensors organitzada en una WS.
La posició està determinada per la integració innovadora de tecnologia gran ample de banda (LB), capaç de detectar les coordenades 3D del sensor amb un error submètric, amb el radar d'ona contínua (CWR), que permet disminuir l'error per sota d'un centímetre.
Desenvolupament d'una xarxa de sensors sense fils per substituir els sistemes clàssics de mesura i monitoratge dels moviments del sòl.
Els sensors sense fils no han estat validats com a eines útils per al seguiment constant dels moviments del sòl com són les esllavissades i la subsidència.
Imatge de les mesures de subsidència mesurades i monitoritzades en el municipi de Sallent en el marc del projecte WI-GIM.
Direcció de projecte: Direcció General d'Infraestructures i Mobilitat Terrestre
Període: gener 2015 - desembre 2015
Metodologia i aplicació informàtica que permet la gestió sistematitzada dels ferms per conèixer les dades sobre l'estat dels ferms a les carreteres de la Generalitat de Catalunya i, així, prioritzar, programar i determinar les actuacions de la Direcció General d'Infraestructures de Mobilitat Terrestre en aquesta matèria.
Durant l'any 2015 s'ha posat en funcionament una pàgina web per accedir al sistema que facilita la introducció de les dades procedents dels aparells d'auscultació d'alt rendiment, així com la seva revisió i validació.
S'han afegit també les dades de l'ECODYN (estat de les marques viàries) i de l'inventari visual (sistema LIDAR).
Igualment, totes les persones usuàries del sistema (Serveis Territorials inclosos) poden obtenir informes estandarditzats de les dades del sistema.
Direcció de projecte: FGC, Ferrocarrils de la Generalitat de Catalunya
Període: setembre 2015 - març 2017
Sistema de visió artificial i registre georeferenciat dels elements i equips ubicats a la plataforma de via.
Permet inventariar els equips i enregistrar les seves característiques, així com l'històric de manteniment al qual han estat sotmesos.
Les tasques de captació es fan amb un sistema de mobile mapping imaging i són molt importants per alimentar la plataforma corporativa PI3F d'FGC.
Aquesta figura mostra el diagrama del procés que inclou quatre fases, la primera es duu a terme al camp i la resta en gabinet.
La fase de captació inclou la instal·lació i configuració del sistema Imajbox, així com la seva operació i les recomanacions per a l'aixecament d'elements ferroviaris.
La fase de procés fa referència als requisits dels sistema, la creació del diccionari d'elements i el procés d'imatges i dades síncrones amb el programari Imajing Browser.
La fase d'identificació inclou dues etapes: la restitució de les imatges amb el programari Imajview i establir la referència en què estan ubicades.
Finalment, la fase de càrrega descriu l'exportació, procés de càrrega dels elements inventariats al sistema PI3F.
El sistema lmajbox és un programari d'assistència per generar cartografia mòbil –de xarxes de transport- (viàries, ferroviàries i marítimes).
Es tracta d'un equipament físic que en la fase de captació de dades proporciona imatges, posicionament, etc., i que després es processaran amb d'altres mòduls com ara SIG d' Imajing.
L'inventari visual per a PI3F s'ha realitzat amb l' lmajbox versió robusta, el més adient per a treballs ferroviaris, el qual disposa d'òptica i sensor d'imatge: CCD 5M PX i òptica de 5mm.
Precisió planimètrica: 0.50 m RMSD a cel obert.
Velocitat màxima de mostreig 180 km/h.
Millora dels processos de registre control i manteniment de la infraestructura.
Descripció detallada de tots els elements de la plataforma amb la seva posició espacial, emprant eines de visió per computador.
Durant l'any 2016, el projecte s'ha tancat sense cap més actualització ja que l'aplicació i el procediment estan complerts.
Direcció del projecte/coordinació de l'activitat: Gabinet i SG de Territori i Sostenibilitat
És una actuació innovadora i de bones pràctiques en matèria d'organització i gestió pública, centrada en la simplificació dels circuits administratius en matèria urbanística i ambiental.
L'actuació s'inscriu en el marc del procés de millora contínua dels serveis que el departament de Territori i Sostenibilitat presta als ciutadans, a les entitats i a les administracions públiques, amb la finalitat de simplificar-los i amb la clara vocació d'aconseguir una tramitació més àgil i eficaç.
Els objectius d'aquest projecte són:
La creació un circuit totalment telemàtic i un punt de contacte únic a la Generalitat de Catalunya.
Aquest projecte ha estat guardonat amb un accèssit als darrers premis Ortuño.
Direcció del projecte/coordinació de l'activitat: Gabinet i SG de Territori i Sostenibilitat
El SIG Corporatiu de la Generalitat és una plataforma per compartir i publicar mapes d'informació geogràfica generats pels diferents organismes de la Generalitat.
És un sistema d'informació transversal que permet visualitzar i relacionar dades de temàtiques diferents en un únic mapa, amb informació actualitzada i oficial.
En la plataforma hi ha carregades aproximadament unes 470 capes d'informació geogràfica de diferents temàtiques i organismes.
Compartir i publicar la informació geogràfica que es produeix als diferents àmbits de la Generalitat de Catalunya.
Disposar d'eines genèriques per a la consulta bàsica de la informació geogràfica per al personal tècnic de l'administració.
Està basat en estàndards (Open GIS Consortium)
La transversalitat del projecte, ja que dona servei no tan sols a la Generalitat sinó que també ho fa per al ciutadà.
Guanyador del premi Ortuño d'aquest any.
Direcció de projecte: Direcció General de Qualitat Ambiental i Canvi Climàtic
Període: gener a desembre de 2016
Implementació d'una aplicació per enviar dades en temps real al Ministerio de Agricultura y Pesca, Alimentación y Medio Ambiente i a la Comissió Europea, amb l'objectiu de fer accessible la informació relativa als nivells de qualitat de l'aire legislats i mesurats a Catalunya.
Fer que les dades de la qualitat de l'aire que recopila el Departament estiguin disponibles per als organismes esmentats cada hora, en lloc d'un cop al mes com passava fins ara.
És la primera comunitat autònoma de l'Estat espanyol que ha implementat la transmissió de dades en temps real al Ministerio i l'aplicació desenvolupada ha servit de prova pilot del projecte.
Una vegada implementat es dona compliment a la Decisió 2011/850/UE del 12 de desembre, relativa a l'intercanvi recíproc d'informació i la notificació sobre la qualitat de l'aire ambient a la Comissió Europea.
A la imatge es mostra una part del fitxer que s'envia:
La utilitat és una APP per a dispositius mòbils (telèfons intel·ligents i tauletes) que està disponible per a sistemes operatius Android i IOS, la qual ha desenvolupat l'Agència Catalana de Consum.
La modificació s'ha fet de manera específica per al DTES per tal de recollir les incidències relacionades amb el servei de Rodalies de Catalunya.
L'aplicació permet interactuar a la ciutadania i recollir les seves queixes sobre altres serveis o productes que infringeixen les normes del mercat, així com fer consultes de consum.
A més, possibiliten conèixer els seus drets i deures com a persones consumidores; saber com actuar abans, durant i després de comprar o contractar un bé o servei; rebre alertes sobre productes i serveis del mercat potencialment perillosos per al consum; avisos sobre situacions de l'actualitat que afectin als drets de les persones consumidores, què fer per presentar una reclamació de consum; i consultar la xarxa d'oficines públiques de consum on adreçar-se així com la llista d'organitzacions de persones consumidores.
Com a novetat, cal dir que l'app té com a disponible l'historial de consultes i denúncies realitzades.
Direcció de projecte: Agència Catalana de l'Aigua
Liderat per Eurecat, i en el qual participen com a socis de projecte:
Període: gener de 2013 – juny de 2016
El projecte aborda la problemàtica inherent a la convivència de múltiples actors (públics i privats) en la cadena d'abastament d'aigua a poblacions, els quals exerceixen diferents rols i sovint disposen d'eines de gestió adients per a llur activitat, però sense que existeixi un marc global comú que faci possible la intercomunicació d'aquests actors i la integració dels seus sistemes, amb la finalitat d'aconseguir una gestió molt més integral de l'abastament d'aigua.
En aquest projecte es planteja el desenvolupament d'una plataforma integradora única, oberta i basada en tecnologies web que permeti aquesta interconnexió i, per tant, faciliti l'accessibilitat a dades de recursos hídrics disponibles, cabals, consums, etc., i, en definitiva, que faci possible ajustar l'oferta d'abastament d'aigua i la demanda i, per tant, assolir una gestió més eficient dels recursos hídrics.
Es consideren dos casos pilot per a la validació de les eines desenvolupades i implementades: un, representatiu de les regions europees amb abundància d'aigua (municipi de Karlsruhe, Alemanya) i centrat en l'abastament en baixa, i un altre representatiu de les que pateixen escassetat (conca del Ter-Llobregat, Catalunya) i més centrat en l'abastament en alta.
L'ACA, com a responsable d'aquest segon cas, s'ha d'encarregar de subministrar les dades adquirides mitjançant sistemes de telecontrol de la conca.
Les dades que posa a disposició no només són pròpies, sinó que també aquelles que li faciliten altres entitats públiques per gestionar l'aigua, com ara l'SMC i ATLL.
En concloure el projecte, en juny, investigadors de l'Eurecat han demostrat que introduir tècniques d'intel·ligència artificial i analítica de dades en la gestió de recursos hídrics i energètics, incrementa l'eficiència, redueix el consum de recursos i proporciona una solució més flexible pel que fa als models tradicionals.
Així mateix, el projecte ha comprovat que un millor intercanvi d'informació al llarg de la cadena de proveïment i de distribució de l'aigua millora la coordinació entre actors, alhora que contribueix a una presa de decisions més informada.
Un altre avanç del projecte WatERP ha estat la creació d'una plataforma web oberta capaç de mostrar i de gestionar tota la cadena de distribució de l'aigua de manera integral, fent ús d'estàndards oberts.
El desenvolupament de la plataforma ha tingut la col·laboració de l'Agència Catalana de l'Aigua (ACA) i s'ha incorporat com a pilot per la companyia d'aigua de la ciutat alemanya de Karlsruhe tal i com es pot veure a la imatge que mostra el web ( www.stadtwerke-karlsruhe.de ) s'incorpora dins de l'àmbit d'eficiència energètica.
A més, la solució desplegada proporciona mecanismes d'aprenentatge que permeten ampliar el seu coneixement al llarg del temps, mentre que el gestor de l'aigua millora la seva comprensió sobre el sistema hídric.
Més informació sobre el projecte: http://www.waterp-fp7.eu/
Temàtics de medi ambient i sostenibilitat:
Període: febrer de 2016 – setembre de 2016
En el marc de la millora i el desenvolupament del planificador de rutes de la Generalitat de Catalunya, s'ha dut a terme la transformació de la pàgina web Mou-te en web responsiu.
Fins aquest moment la navegació, mitjançant els dispositius mòbils, s'havia de fer a través d'una pàgina web específica.
Alhora, es van afegir els modes bici i cotxe al càlcul de rutes.
L'opció del desplaçament en cotxe es proposa només quan no hi ha mitjans de transport públic disponibles per fer el trajecte sol·licitat.
Amb aquesta millora es vol augmentar la qualitat del servei de planificació de rutes del Mou-te, mitjançant una plataforma de servei única per a què les persones usuàries disposin més fàcilment de la informació del viatge especialment quan ja estan en ruta.
Aquesta evolució també comporta una evolució del web Mou-te per fer-lo més fàcil, àgil i útil per a la ciutadania.
La nova versió és més senzilla, usable i funcional i permet cercar rutes a partir d'adreces, parades, estacions i punts d'interès.
A més dels itineraris multimodals que combinen el transport públic i el privat, la persona usuària pot cercar recorreguts sencers amb bicicleta o cotxe que abans no podia.
Aquesta darrera funcionalitat s'ha volgut incloure per donar a la persona usuària opcions de mobilitat en aquells trajectes que no es poden realitzar fent servir exclusivament el transport públic amb un temps de trajecte acceptable.
Una altra novetat és que l'aplicació permet cercar rutes multimodals segons les adreces, parades, estacions i punts d'interès.
Combina el transport públic i privat.
Direcció de projecte: Ferrocarrils de la Generalitat de Catalunya
Període: gener de 2016 - desembre de 2016
Gran part del sistema actual de vídeo a FGC és analògic i no permet l'anàlisi intel·ligent d'imatges.
El projecte tracta d'anar migrant tot el sistema a càmeres amb tecnologia IP, amb analítica que facilita les cerques d'esdeveniments més ràpidament pel fet que la imatge disposa d'una capa de metadades.
Les càmeres IP poden enregistrar determinats contingut en les imatges –metadades– que, amb els avenços de programari futurs, possibilitarà l'obtenció del reconeixement facial i una completa descripció de tot el que estigui passant a l'escena en temps real, atès que un sistema realment intel·ligent és aquell que pot interpretar i informar sobre esdeveniments en temps real i facilitar les anàlisis dels operadors de seguretat que, a hores d'ara, només poden reaccionar al moviment.
Direcció del projecte/coordinació de l'activitat: Institut Cartogràfic i Geològic de Catalunya
Millora en la qualitat dels serveis públics relacionats amb la prevenció del perill d'allaus, centrant-se en dos aspectes:
En l'actualitat el projecte consta de 4 línies de treball:
Millora del coneixement en nivologia i allaus per a aplicar-ho en els serveis públics de prevenció del perill d'allaus:
Noves metodologies de treball per a la presa de dades, tractament de dades i serveis d'informació.
Nous sistemes de geoinformació i tractament de dades.
Evolució de la coberta nivosa a la conca del riu Aare (Suïssa) en dos episodis de grans inundacions.
Direcció de projecte: Ferrocarrils de la Generalitat de Catalunya
Període: setembre de 2016 - desembre de 2019
El projecte HERMES es proposa com un nou sistema d'informació i gestió del manteniment ferroviari que suposa un avenç en les àrees següents:
Les diferents entrades d'informació per desplegar el sistema HERMES són:
Les funcionalitats del sistema són:
Així mateix, HERMES informarà de l'estat dels indicadors principals de manteniment de la infraestructura pel que fa a la probabilitat de les fallades potencialment perilloses, així com les relatives a no complir el servei de transport amb la qualitat acordada.
També donarà informació sobre el cost de les accions de manteniment i la vida útil que li resta a la infraestructura.
De les prestacions final del sistema HERMES cal subratllar que permetrà
Aquest any 2017, Ferrocarrils de la Generalitat de Catalunya ha participat activament en l'adaptació al manteniment ferroviari de la seva plataforma en el desenvolupament d'ajuda de gestió del manteniment ferroviari.
Des dels inicis del projecte al 2016, FGC ha definit els requisits del manteniment ferroviari a incloure en el sistema.
Durant els dos darrers anys del projecte (2018 i 2019) els responsables del desenvolupament preparen el llançament de la plataforma a nivell comercial.
Direcció de projecte: Centrals i infraestructures per a la mobilitat i les activitats logístiques (CIMALSA)
Període: maig 2017- setembre 2018
Es tracta d'un model que permet analitzar de manera ràpida, la viabilitat econòmica i financera de qualsevol projecte d'infraestructura i, de forma més general, de qualsevol altre tipus de projecte.
Només cal introduir l'estructura d'ingressos, de despeses i d'inversions.
Al llarg del 2018 s'han incorporat noves funcionalitats, per exemple amb una mateixa estructura es poden acollir diversos models simultàniament: models portuaris, models de plataformes logístiques, models d'aparcaments, etc. De fet pot acollir qualsevol cas d'infraestructura, només cal introduir la mateixa estructura d'ingressos, despeses i inversions.
Com ja es va presentar, pot presentar-se amb qualsevol tipus de divisa.
També s'ha incrementat el capital que cal considerar per evitar que es doni el cas de fons propis negatius, per mantenir sempre una caixa mínima determinada o per limitar l'endeutament al percentatge que es consideri oportú.
Direcció de projecte: Ferrocarrils de la Generalitat de Catalunya
Període: juny de 2017 a desembre de 2019
Desenvolupament d'una infraestructura convergent fronthaul i blackhaul, integrant solucions avançades per xarxes òptiques sense fil amb connexió 5G.
Reduir la infraestructura de telecomunicacions alhora que millorar i assegurar la transmissió de dades i estalviar en el manteniment en vers las xarxes de dades actuals.
Aconseguir una única infraestructura per a diferents tipus de comunicació, en base a una arquitectura més segura i fiable per integrar les xarxes de comunicació.
L'any 2017, concretament el mes de juliol, va tenir lloc el llançament del projecte que té com a objectiu desenvolupar i demostrar una infraestructura de comunicacions basada en xarxes òptiques sense fil amb connexió 5G, que permetrà agrupar la multiplicitat de xarxes actuals en una sola, optimitzant d'aquesta manera el cost del cicle de vida sencer així com millorar les mateixes comunicacions.
Durant l'any 2018 s'ha treballat en els equips i arquitectura de comunicacions que ha de tenir aquesta nova infraestructura que posteriorment s'instal·larà i a finals de l'any 2019 es provarà, finalitzant d'aquesta manera el projecte.
Direcció de projecte: Servei Meteorològic de Catalunya
Es tracta d'una aplicació per a dispositius mòbils basat en registres de precipitació a estacions automàtiques.
El projecte consisteix en desenvolupar una APP on es registrin els usuaris mitjançant un breu formulari o permetent accés a la informació del seu perfil en algunes xarxes.
L'usuari podrà seleccionar unes comarques i/o estacions de les quals vulgui rebre avisos de precipitació.
Quan es registri precipitació en aquestes estacions l'usuari rebrà una alerta al mòbil on s'indicarà el llindar superat, el valor acumulat des que ha començat a ploure i si la precipitació és en forma de neu.
L'APP incorporarà també predicció comarcal i un apartat per visualitzar la imatge radar.
Les dades radar s'utilitzaran per saber on està plovent i amb quina intensitat, així com per saber com es desplacen les tempestes, només caldrà seleccionar l'enllaç de la imatge radar i es podrà veure la darrera hora.
La predicció serà l'elaborada per l'equip de Predicció i Vigilància de l'SMC per al dia corrent i el següent, i si es disposa d'activat, el GPS mostrarà les dades enregistrades a l'estació automàtica associada al lloc on estigui la persona usuària.
Oferir una aplicació per a dispositius mòbils per tal d'obtenir dades de pluja en temps real, amb informació recollida cada minut per la xarxa de 160 estacions automàtiques del Servei, i donar resposta a una necessitat que no es troba coberta.
Aquesta aplicació es diferencia d'altres perquè les notificacions es generen a partir de dades reals registrades i, això permet definir llindars de quantitat de precipitació acumulada, enlloc de treballar amb estimacions a partir d'altres fonts com ara el radar.
Direcció de projecte: Autoritat del Transport Metropolità (ATM)
Període: gener 2018 a desembre 2020
Per a les futures targetes de transport públic està previst que disposin de la tecnologia de xip sense contactes i amb suport paper o PVC, amb certes similituds amb les targetes bancàries, amb la diferència que les primeres contenen informació per poder viatjar (ex. T-10, T-Jove, T-mes,..).
Amb l'aproximació tradicional, els usuaris no podrien amb la mateixa APP validar i comprar alhora, amb tot el que comporta, ja que s'ha de redireccionar i analitzar els drets de tenir un determinat títol perquè siguin consistents, és a dir, en tot moment aquesta tecnologia permet conèixer si qui empra l'APP és realment el titular dels drets adquirits.
Per exemple, evitar que es produeixi un frau de passar un determinat títol a un altre usuari que no en pot disposar (descomptes, T-16, etc.)
A més, possibilita consultar les validacions fetes amb els diferents títols que cada usuari té al seu terminal mòbil (de moment està desenvolupat el prototip per Android).
Utilitzar tecnologia HCE (a més de la NFCE) Host Card Emulation (un mètode de gestió de la seguretat que utilitzen els bancs en les transaccions bancàries de compra mitjançant terminals mòbils, amb la diferència que el producte de transport és més complex que els dels bancs (aquests es limiten a sumes i restes) i la diferent tècnica amb el del transport que ha d'incorporar tota la lògica de producte de mobilitat (validar acompanyants, gestionar transbordaments gratuïts).
A banda de les novetats, és important tenir en compte que el TP permet que determinats col·lectius tinguin drets de viatge específics i especials, com ara gratuïtat o descomptes (família nombrosa), En aquest sentit, el més important des del punt de vista de la gestió és que la tecnologia permeti identificar de manera unívoca que aquell terminal mòbil pertany i s'empra per una persona que tingui aquests drets i no els pot traspassar a d'altres que no els tinguin.